
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 386 

4 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσωρινή Κατάληψη Εκτάσεων για τις ανάγκες 
κατασκευής του έργου «Μελέτη, Κατασκευή και 
Θέση σε Λειτουργία της Επέκτασης του Μετρά 
Θεσσαλονίκης προς Καλαμαριά», «Διασταύρωση 

Νομαρχίας». 1 

Τροποποίηση ρυμοτομικού σχεδίου στα Ο.Τ. 17,19 και 
ΚΧ18 στην περιοχή πάτημα II, Δήμου Χαλανδρίου 
(προσαρμογή ΡΓ και ΟΓ στο όριο απαλλοτρίω¬ 
σης της οδού Αναπαύσεως). 2 

Συμπλήρωση -διόρθωση της με αρ. πρ. 9344/08/3- 
3-2009 εγκριτικής απόφασης του Γενικού Γραμ- 
ματέα Περιφέρειας Κεντρικής Μακεδονίας του 
ΣΧΟΟΑΠ της Δημοτικής Ενότητας Βεγορίτιδας 
του Δ. Έδεσσας της Π/Ε Πέλλας (ΦΕΚ ΑΑΠ 198/ 


6-5-2009). 3 

ΑΠΟΦΑΣΕΙ Σ 

Αριθμ.: Δ1/3473 (1) 


Προσωρινή Κατάληψη Εκτάσεων για τις ανάγκες κατα¬ 
σκευής του έργου «Μελέτη, Κατασκευή και Θέση σε 
Λειτουργία της Επέκτασης του Μετρά Θεσσαλονί¬ 
κης προς Καλαμαριά», «Διασταύρωση Νομαρχίας». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Σύμφωνα με τις διατάξεις: 

1. Του Π.Δ. 63/2005 (ΦΕΚ 98/Α) «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα» 

2. Του Ν. 1955/91 (ΦΕΚ 112/18.07.91) όπως σήμερα ισχύει 
περί ιδρύσεως Εταιρείας με την επωνυμία "ΑΤΤΙΚΟ ΜΕ¬ 
ΤΡΟ Α.Ε." και ειδικότερα τα άρθρα έβδομο «Εποπτεία 
- πρόσληψη Συμβούλων» και δέκατο "Απαλλοτριώσεις 
ιδιοκτησιών" του ίδιου Νόμου. 

3. Της Απόφασης Δ16/010/70/Γ/30-1-92 Υπουργού ΠΕ- 
ΧΩΔΕ περί μεταβίβασης δικαιωμάτων και υποχρεώσεων 
του Δημοσίου στην ΑΤΤΙΚΟ ΜΕΤΡΟ Α.Ε. 

4. Της Απόφασης Δ16γ/010/1/Γ/02.01.2012 Υπουργού ΥΠ.ΜΕ. 
ΔΙ, «Καθορισμός καθ’ ύλην Τεχνικών Διευθύνσεων ΓΓΔΕ για 
την άσκηση εποπτείας επί τεχνικών θεμάτων των εποπτευ- 


ομένων από τη Γ.Γ.Δ.Ε. και Γ.Γ.Σ.Δ.Ε. Νομικών Προσώπων 
του Υπουργείου Υποδομών, Μεταφορών και Δικτύων». 

5. Του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (με το οποίο από το 
Υπουργείο Περιβάλλοντος Ενέργειας και Κλιματικής 
Αλλαγής μεταφέρονται ως σύνολο αρμοδιοτήτων υπη¬ 
ρεσιών και προσωπικού στο Υπουργείο Υποδομών, Με¬ 
ταφορών και Δικτύων η Γ ενική Γ ραμματεία Δημοσίων 
Έργων ΦΕΚ 221/5.11.2009 §2 άρθρο 6). 

6. Του Π.Δ. 118/25-06-2013 (Φ.Ε.Κ.152/25-06-2013 Τεύχος 
Α) «Τροποποίηση του Π.Δ.85/2012 (Α141) -Ιδρυση Υπουρ¬ 
γείου Υποδομών, Μεταφορών και Δικτύων...». 

7. Του Π.Δ.119/2013 (ΦΕΚ 153/25-06-2013 Τεύχος Α') 
Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών. 

Και αφού λάβαμε υπόψη: 

Το με αριθμό πρωτοκόλλου ΑΙ_Χ - 49362/20-09-2013 
έγγραφο της ΑΤΤΙΚΟ ΜΕΤΡΟ Α.Ε. με το οποίο ζητείται 
η προσωρινή κατάληψη των εκτάσεων με στοιχεία: 

- 3-5-6-7-8-9-10-4-3 (Εμβαδού Ε=3210μ * 1 2 3 4 ), που βρίσκεται 
κατά μήκος της οδού Μητροπολίτη Κυδωνιών, μεταξύ 
των οδών Πάτμου και Γεωργίου Παπανδρέου, στο όριο 
των Δήμων Θεσσαλονίκης και Καλαμαριάς, όπως φαί¬ 
νεται στο συνημμένο σχέδιο. 

Φερόμενοι ιδιοκτήτες της ανωτέρω έκτασης είναι οι: 
Δήμος Θεσσαλονίκης, Δήμος Καλαμαριάς, κ.α. 

- 1-2-3-4-1 (Εμβαδού Ε=920μ 2 ), που βρίσκεται επί της 
οδού Μητροπολίτη Κυδωνιών πριν την βορειοανατολική 
συμβολή της με την οδό Γεωργίου Παπανδρέου, στο 
Δήμο Θεσσαλονίκης, όπως φαίνεται στο συνημμένο 
σχέδιο. 

Φερόμενοι ιδιοκτήτες της ανωτέρω έκτασης είναι οι: 
Ελληνικό Δημόσιο, κ.α. 

και επειδή: 

Η προσωρινή κατάληψη των υπόψη εκτάσεων κρίνεται 
αναγκαία για την κατασκευή του έργου «Μελέτη, Κα¬ 
τασκευή και Θέση σε Λειτουργία της Επέκτασης του 
Μετρά Θεσσαλονίκης προς Καλαμαριά» και ειδικότερα 
για την κατασκευή της «Διασταύρωσης Νομαρχίας» και 
προβλέπεται από τον Ν. 1955/91 όπως σήμερα ισχύει η 
προσωρινή κατάληψη χώρων που εμπίπτουν στους σκο¬ 
πούς της Εταιρείας ΑΤΤΙΚΟ ΜΕΤΡΟ Α.Ε,, αποφασίζουμε: 

Την προσωρινή κατάληψη των εκτάσεων: 

- 3-5-6-7-8-9-10-4-3 (Εμβαδού Ε=3210μ 2 ), που βρίσκεται 
κατά μήκος της οδού Μητροπολίτη Κυδωνιών, μεταξύ 

των οδών Πάτμου και Γεωργίου Παπανδρέου, στο όριο 
των Δήμων Θεσσαλονίκης και Καλαμαριάς, 

- 1-2-3-4-1 (Εμβαδού Ε=920μ 2 ), που βρίσκεται επί της 
οδού Μητροπολίτη Κυδωνιών πριν την βορειοανατολική 
συμβολή της με την οδό Γεωργίου Παπανδρέου, στο 
Δήμο Θεσσαλονίκης, 

όπως φαίνονται στο συνημμένο σχέδιο, το οποίο απο¬ 
τελεί αναπόσπαστο μέρος της απόφασης αυτής για τις 
ανάγκες κατασκευής του έργου «Μελέτη, Κατασκευή και 
Θέση σε Λειτουργία της Επέκτασης του Μετρό Θεσσα¬ 
λονίκης προς Καλαμαριά», «Διασταύρωση Νομαρχίας». 

Μετά το πέρας των εργασιών οι εκτάσεις να απο¬ 
δοθούν στους ιδιοκτήτες τους στην κατάσταση που 
αυτές βρίσκονται πριν από την κατάληψη. Προς τούτο 


η ΑΤΤΙΚΟ ΜΕΤΡΟ Α.Ε. να καταγράψει την υφιστάμενη 
προ της κατάληψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου του θέματος. 

Η αποζημίωση για την προσωρινή κατάληψη των πα¬ 
ραπάνω εκτάσεων θα καθορισθεί όπως προβλέπεται 
από τις διατάξεις του δεκάτου άρθρου του Ν. 1955/91, 
όπως σήμερα ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 

Αριθμ. Φ5626/4279 /13 (2) 

Τροποποίηση ρυμοτομικού σχεδίου στα Ο.Τ.17,19 και 
ΚΧ18 στην περιοχή πάτημα II, Δήμου Χαλανδρίου 
(προσαρμογή ΡΓ και ΟΓ στο όριο απαλλοτρίωσης 
της οδού Αναπαύσεως). 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Ν.3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης -Πρόγραμμα 
Καλλικράτης». 

2. Το Ν.2503/97 (ΦΕΚ 107Α/30-5-97) «Διοίκηση, Οργά¬ 
νωση, Στελέχωση της Περιφέρειας κ.λπ. 

3. Το Ν.4067/12 (ΦΕΚ 79 Α/9.4.12) "Νέος Οικοδομικός 
Κανονισμός" (ΝΟΚ) 

4. Το άρθρο 34 παρ. 2 του Ν.3937/2010 (ΦΕΚ 60Α/ 
31.3.2011) "Διατήρηση της βιοποικιλότητας και άλλες 
διατάξεις". 

5. Την με αριθ. 75724/1151/30.12.83 (ΦΕΚ 767Β/30.12.83) 
Κοινή Απόφαση Υπουργών Προεδρίας της Κυβερνήσεως 
και ΧΟΠ "Κωδικοποίηση, τροποποίηση και συμπλήρωση 
των συλλογικών οργάνων γνωμοδοτικής και αποφασι¬ 
στικής αρμοδιότητας του Υπ.Χ.Ο.Π. σε ενιαίο κείμενο". 

6. Την υπ’ αριθ. 62556/5073/90 (ΦΕΚ 701Δ/90) απόφαση 
Υπ.ΠΕ.ΧΩ.Δ.Ε. "Ορισμός βασικού οδικού δικτύου Νομού 
Αττικής" 

7. Τη με αριθ. 0ικ.8201/5171/14.03.2011 (ΦΕΚ597Β/15.04.2011) 
Απόφαση Γενικού Γραμματέα Αποκεντρωμένης Διοίκη¬ 
σης Αττικής περί "Μεταβίβαση αρμοδιότητας υπογρα¬ 
φής "ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ" αποφάσεων, 
εγγράφων και άλλων πράξεων για θέματα Διοίκησης 
στον Γ ενικό Διευθυντή Χωροταξικής και Περιβαλλοντι¬ 
κής Πολιτικής της Αποκεντρωμένης Διοίκησης Αττικής, 
στον Προϊστάμενο της Διεύθυνσης Περιβάλλοντος και 
Χωρικού Σχεδιασμού και στους Προϊστάμενους της Δ/ 
νσης αυτής". 

8. Τη με αρ. Πρωτ.οικ. 11779/11205/19.03.2012 Απόφαση 
του Γ ενικού Γ ραμματέα Αποκεντρωμένης Διοίκησης Ατ¬ 
τικής περί Συγκρότησης των Συμβουλίων Πολεοδομι- 
κών θεμάτων και Αμφισβητήσεων (ΣΥΠΟΘΑ) στην έδρα 
κάθε περιφερειακής ενότητας της Περιφέρειας Αττικής, 
κατ'εφαρμογή του άρθρου 30 Ν. 4030/2011, όπως τρο¬ 
ποποιήθηκε και ισχύει. 

9. Το από 22.08.1949 Βασιλικό Διάταγμα (ΦΕΚ Α 
201/08.09.1949) περί εγκρίσεως του πολεοδομικού σχε¬ 


δίου του οικισμού "Αυλών" Αττικής και των όρων και 
περιορισμών δομήσεως του οικοπέδου αυτού". 

10. Τη με αριθ. πρ. Φ5626/3794/12/19.12.2012 Εισήγηση 
της Δ/νσης Περιβάλλοντος και Χωρικού Σχεδιασμού 
της Γ εν. Διεύθυνσης Χωροταξικής και Περιβαλλοντικής 
Πολιτικής της Αποκεντρωμένης Διοίκησης Αττικής. 

11. Το υπ’ αριθ. 28864/27.06.2011 έγγραφο της Δ/νσης 
Πολεοδομικού Σχεδιασμού του Υπουργείου Περιβάλλο¬ 
ντος, Ενέργειας και Κλιματικής Αλλαγής. 

12. Τα υπ’ αριθ. Φ5626/3794/2012, Φ5626/2947/11/24.05.2012 
έγγραφα της Δ/νσης Περιβάλλοντος και Χωρικού Σχε- 
διασμού της Γεν. Διεύθυνσης Χωροταξικής και Περι¬ 
βαλλοντικής Πολιτικής της Αποκεντρωμένης Διοίκησης 
Αττικής. 

13. Τα υπ’ αριθ. 9957/30.07.2012, 18070/05.10.2010 έγ¬ 
γραφα της Τεχνικής Υπηρεσία του Δήμου Χαλανδρίου. 

14. Τη γνωμοδότηση του Συμβουλίου Πολεοδομικών 
Θεμάτων και Αμφισβητήσεων (ΣΥ.ΠΟ.ΘΑ) Περιφερειακής 
Ενότητας Βορείου Τομέα Αθηνών όπως διατυπώνεται 
στο υπ’ αριθ. 4ο Πρακτικό της 6ης συνεδρίασης του 
Συμβουλίου στις 10.09.2013. 

15. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού του οικείου ΟΤΑ, αποφασίζουμε: 

Την τροποποίηση του εγκεκριμένου ρυμοτομικού 
σχεδίου στα Ο.Τ.17,19 και ΚΧ18 στην περιοχή πάτημα 
II του Δήμου Χαλανδρίου με προσαρμογή των Ρ.Γ. και 
Ο.Γ. στο όριο απαλλοτρίωσης της οδού Αναπαύσεως, 
σύμφωνα με την 1102659/2000 ΚΥΑ (ΦΕΚ888Δ/2000), 
καθόσον η προτεινόμενη τροποποίηση αυξάνει τους 
κοινόχρηστους χώρους της πόλης όπως φαίνεται στο 
έγχρωμο πρωτότυπο διάγραμμα κλίμακας 1/500, το 
οποίο έχει θεωρηθεί από τον Διευθυντή της Δ/νσης 
ΠΕ.ΧΩ.Σ. της Αποκεντρωμένης Διοίκησης Αττικής, και 
που αντίτυπο του σε φωτοσμίκρυνση δημοσιεύεται με 
την παρούσα απόφαση. 

Κατά της Απόφασης αυτής μπορεί να ασκηθεί προ¬ 
σφυγή ενώπιον του Υπ.ΠΕ.Κ.Α μέσα σε χρονικό διάστημα 
30 ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 

Αριθμ. 5604 (3) 

Συμπλήρωση -διόρθωση της με αρ. πρ. 9344/08/3-3-2009 
εγκριτικής απόφασης του Γενικού Γραμματέα Περι¬ 
φέρειας Κεντρικής Μακεδονίας του ΣΧΟΟΑΠ της Δη¬ 
μοτικής Ενότητας Βεγορίτιδας του Δ. Εδεσσας της 
Π/Ε Πέλλας ( ΦΕΚ ΑΑΠ 198/6-5-2009). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1) Το άρθρο 30 (παρ. 3, εδαφ. β) του Ν.3889/2010 «Χρη¬ 
ματοδότηση Περιβαλλοντικών παρεμβάσεων, Πράσινο 
ταμείο, Κύρωση δασικών Χαρτών και άλλες διατάξεις» 
με τις οποίες επιτρέπεται η Τροποποίηση ή αναθεώ¬ 
ρηση των ήδη εγκεκριμένων ΓΠΣ- ΣΧΟΟΑΠ των νέων 
Δήμων, χωρίς τον χρονικό περιορισμό της παρ. 7 του 
άρθρου 4 και 5 του Ν. 2508/1997. 

2) Τις διατάξεις του Ν. 2503/1997 «Διοίκηση, Στελέχωση 
Περιφέρειας, Θέματα ΟΤΑ κ.λπ.» (ΦΕΚ Α 107). 

3) Τις διατάξεις του αρθ. 4 του Ν. 2508/97 «Βιώσιμη 
Οικιστική Ανάπτυξη των πόλεων και οικισμών της χώρας 
της χώρας και άλλες διατάξεις» (ΦΕΚ Α 124). 

4) Την υπ αριθ. 674/2004 (ΦΕΚ Β 218/6-2-2004) από¬ 
φαση του Υπουργού ΠΕΧΩΔΕ «Εγκριση Περιφερειακού 
Πλαισίου Χωροταξικού Σχεδιασμού και Αειφόρου Ανά¬ 
πτυξης της Περιφέρειας Κεντρικής Μακεδονίας». 

5) Τις διατάξεις του Ν. 1650/1986 (ΦΕΚ Α 160) για την 
«Προστασία του Περιβάλλοντος». 

6) Την υπ’ αριθμ. 9572/1845 (ΦΕΚ Δ 209/7-4-2000) από¬ 
φαση του Υπουργού ΠΕΧΩΔΕ περί Καθορισμού Τεχνι¬ 
κών Προδιαγραφών Εκπόνησης Μελετών ΓΠΣ-ΣΧΟΟΑΠ 
και αμοιβών Μηχανικών. 

7) Την υπ’ αρ. 10788/2004 (ΦΕΚ Δ 285/5-3-2004) από¬ 
φαση του Υπουργού ΠΕΧΩΔΕ περί εγκρίσεως Πολεο- 
δομικών Σταθεροτύπων και ανωτάτων ορίων πυκνο¬ 
τήτων που εφαρμόζονται κατά την εκπόνηση Γ ενικών 
Πολεοδομικών Σχεδίων και των Σχεδίων Χωρικής Οικι¬ 
στικής Οργάνωσης Ανοικτής Πόλης και Πολεοδομικών 
Μελετών. 

8) Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης (ΦΕΚ Α 128/13-7-08). 

9) Την με αρ. 73/2012 Απόφαση του Δημοτικού Συμ¬ 
βουλίου Έδεσσας, απόσπασμα από το πρακτικό της 5ης 
συνεδρίασης στις 30-3-2012 θέμα 24. 

10) Την με αρ. 3α/2012 ομόφωνη απόφαση του συμ¬ 
βουλίου της τοπικής κοινότητας Αγίου Αθανασίου για 
το θέμα του ΣΧΟΟΑΠ Βεγορίτιδας. 

11) Την με αρ. πρ. 9344/08/3-3-2009 εγκριτική από¬ 
φαση Γ.Γ.Π.Κ.Μ. του ΣΧΟΟΑΠ της Δημοτικής Ενότητας 
Βεγορίτιδας του Δ. Εδεσσας της Π/Ε Πέλλας, που δη- 
μοσιεύθηκε στο ΦΕΚ ΑΑΠ 198/6-5-2009. 

12) Το Ν. 1337/83 άρθρο 27 περί Τοπικών Ρυμοτομικών 
Σχεδίων για Δημόσιους και Δημοτικούς σκοπούς κτιρίων 
κοινής ωφέλειας. 

13) Τις διατάξεις του Ν.3852/2010 (Φ.Ε.Κ. 87Α77-6-2010) 
«Νέα Αρχιτεκτονική της Αυτοδιοίκησης και Αποκεντρω¬ 
μένης Διοίκησης - Πρόγραμμα Καλλικράτης». 

14) Το Προεδρικό Διάταγμα υπ’ αρ. 142 (Φ.Ε.Κ. 235Α7 
27-12-2010) «Οργανισμός της αποκεντρωμένης Διοίκησης 
Μακεδονίας - Θράκης». 

15) Την με αρ. Οικ.707/12-1-2011 (ΦΕΚ 130Β/9-2-2011) 
Απόφαση εξουσιοδότησης προς υπογραφή «Με εντολή 
Γενικού Γραμματέα Αποφάσεων εγγράφων και άλλων 
πράξεων στον Προϊστάμενο Γ ενικής Δ/νσης Χωροταξι¬ 


κής και Περιβαλλοντικής Πολιτικής της Αποκεντρωμένης 
Διοίκησης Μακεδονίας-Θράκης». 

16) Την με αρ. 2/13-6-2013 Πράξη της 4ης Συνεδρίας 
του ΣΥ.ΠΟ.Θ.Α της ΠΈ Πέλλας κατά την οποία το συμ¬ 
βούλιο ανέβαλε την συζήτηση του θέματος. 

17) Την με αρ. 1/19-6-2013 Πράξη της 5ης Συνεδρίας του 
ΣΥ.ΠΟ.Θ.Α της ΠΈ Πέλλας κατά την οποία το συμβούλιο 
γνωμοδότησε αρνητικά για τις συμπληρώσεις, της με 
αρ. πρ. 9344/08/3-3-2009 εγκριτικής απόφασης Γ.Γ.Π.Κ.Μ. 
του ΣΧΟΟΑΠ της Δημοτικής Ενότητας Βεγορίτιδας του 
Δ.Έδεσσας της Π/Ε Πέλλας που δημοσιεύθηκε στο ΦΕΚ 
ΑΑΠ 198/6-5-2009 και αναιτιολόγητα για τις συγκεκρι¬ 
μένες συμπληρώσεις που πρότεινε η καθ' ύλην αρμόδια 
Υπηρεσία μας (Δ/νση Περ/ντος και Χωρικού Σχεδιασμού 
της Αποκεντρωμένης Διοίκησης Κεντρικής Μακεδονίας) 
επικαλούμενη γενικά αποσπάσματα κειμένων περί Πο- 
λεοδομικού και Χωροταξικού Σχεδιασμού. 

Το γεγονός ότι από τις παραπάνω διατάξεις δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Την συμπλήρωση διόρθωση του εγκεκριμένου ΣΧΟΟΑΠ 
του πρώην Δήμου Βεγορίτιδας ΠΈ Πέλλας που θεσμο¬ 
θετήθηκε με την εγκριτική απόφαση του Γ ενικού Γ ραμ¬ 
ματέα Περιφέρειας Κεντρικής Μακεδονίας 9344/08/3-3- 
2009 και ΦΕΚ ΑΑΠ 198/6-5-2009 όπως παρακάτω: 

1. Στη σελίδα 2317 του ΦΕΚ 198 ΑΑΠ/6-5-2009, Κε¬ 
φάλαιο Β1 2 , παράγραφος 4) Ζώνες δασών και δασικών 
εκτάσεων προστίθεται εδάφιο ε) ως ακολούθως: Επιτρέ¬ 
πονται αθλητικές εγκαταστάσεις (γήπεδα ποδοσφαίρου, 
μπάσκετ, βόλεϊ, τένις), σε θύλακες μη δασικών εκτάσεων 
και έπειτα από γνωμοδότηση των αρμόδιων υπηρεσιών 
(Δασαρχείο, Αργαιολογίες κ.λπ.). 

2. Στη σελίδα 2318 του ανωτέρω ΦΕΚ, Κεφάλαιο Β2 
παράγραφος 1) Περιοχές Ελέγχου και Περιορισμού Δό¬ 
μησης (ΠΕΠΔ) στο εδάφιο β) στην πρώτη παράγραφο, 
καταργείται η λέξη «μόνον». 

Προστίθεται εδάφιο γ) ως ακολούθως: Επιτρέπονται 
αθλητικές εγκαταστάσεις (γήπεδα ποδοσφαίρου, μπά¬ 
σκετ, βόλεϊ, τένις), έπειτα από γνωμοδότηση των αρμό¬ 
διων υπηρεσιών (Δασαρχείο, Αργαιολογίες κλπ.). 

3. Στη σελίδα 2348 του ΦΕΚ 198 ΑΑΠ/6-5-2009, της 
με αρ. 9344/08 Απόφασης έγκρισης του ΣΧΟΟΑΠ του 
πρώην Δ. Βεγορίτιδας της Π/Ε Πέλλας, από τον Γ ενικό 
Γραμματέα Περιφέρειας Κεντρικής Μακεδονίας, στο 
Κεφάλαιο Δ .Γενικές και Μεταβατικές Διατάξεις, προ¬ 
στίθεται παράγραφος με αρ. 15. Ως ακολούθως: Σε όλες 
τις ΠΕΠ και ΠΕΠΑ καθώς και στις προς Πολεοδόμηση 
περιοχές επιτρέπεται η ανέγερση κτιρίων δημοσίων και 
δημοτικών σκοπών και εν γένει κτιρίων κοινής ωφέλειας 
σύμφωνα με τις διατάξεις του άρθρου 26 του Ν. 1337/83 
όπως ισχύει (μετά τη σύμφωνη γνώμη των αρμόδιων 
κατά περίπτωση υπηρεσιών (Δασαρχείο, ΝΕΧΩΠ, Αρ¬ 
χαιολογίες κ.λπ.), εκτός της ΠΕΠ Ι.α Ζώνη Απόλυτης 
Προστασίας και ανάκαμψης της Λίμνης Βεγορίτιδας. 

Η ισχύς της παρούσης απόφασης αρχίζει από την 
δημοσίευσή της στην Εφημερίδα τη Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιί1ρ://νννννν.β1.9ΐ· - β-πιαΜ: ννβόιπ33ίβι·.β1@6ΐ.9ΐ' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 500386041 1 130008 * 










































































